**«Татарстан Республикасы Җир кодексына үзгәрешләр кертү турында» Татарстан Республикасы законы проектына**

**АҢЛАТМА**

«Татарстан Республикасы Җир кодексына үзгәрешләр кертү турында» Татарстан Республикасы законы проекты федераль законнардагы үзгәрешләр белән бәйле рәвештә эшләнде.

Татарстан Республикасы Җир кодексында аларны урнаштыру һәм гамәлгә ашыру өчен дәүләт милкендә яки муниципаль милектә булган җир кишәрлекләрен арендага торглар үткәрмичә бирү рөхсәт ителә торган социаль-мәдәни һәм коммуналь-көнкүреш билгеләнешендәге объектлар, масштаблы инвестицион проектлар шуларга туры килергә тиеш булган критерийлар (алга таба – Критерийлар) билгеләнгән. Шул исәптән Критерийлар үсеше алга киткән социаль-икътисади территорияләрдә гамәлгә ашырыла торган инвестиция проектларына карата билгеләнгән.

Үсеше алга киткән социаль-икътисади территорияләр Татарстан Республикасының Россия Федерациясе Хөкүмәтенең 2014 елның 29 июлендәге 1398 номерлы карары белән расланган Россия Федерациясенең монопрофильле муниципаль берәмлекләре (моношәһәрләр) исемлегенә кертелгән җиде шәһәренең бишесендә булдырылган.

Россия Федерациясе Хөкүмәтенең «Россия Федерациясе монопрофильле муниципаль берәмлекләре (моношәһәрләре) территорияләрендә үсеше алга киткән территорияләрне булдыру үзенчәлекләре турында» 2015 елның 22 июнендәге  
614 номерлы карары белән расланган Россия Федерациясе монопрофильле муниципаль берәмлекләре (моношәһәрләре) территорияләрендә үсеше алга киткән территорияләрне булдыру кагыйдәләренә үзгәрешләр кертелде, үсеше алга киткән территорияләрне булдыру турындагы карарның резидентлар инвестиция проектларын гамәлгә ашырганда эшкуарлык эшчәнлеген гамәлгә ашыруның аерым хокукый режимы гамәлдә булмаган икътисади эшчәнлек төрләре исемлеген күздә тотуы турындагы нормалар үз көчен югалткан дип танылды.

Бәян ителгәннәргә бәйле рәвештә Критерийларны, резидентның Россия Федерациясе Хөкүмәтенең үсеше алга киткән социаль-икътисади территориясен булдыру турындагы карары белән билгеләнгән икътисади эшчәнлек төрләрен гамәлгә ашыру шартын инвестиция проектының Россия Федерациясе Хөкүмәте тарафыннан билгеләнгән Россия Федерациясенең монопрофильле муниципаль берәмлекләре (моношәһәрләр) территорияләрендә төзелә торган үсеше алга киткән территорияләре резидентлары тарафыннан гамәлгә ашырыла торган инвестиция проектлары таләпләренә туры килүе турындагы нигезләмә белән алыштырып, төзәтергә кирәк.